פוקימון קריסטל

פוקימון קריסטל הוא משחק משחק תפקידים ממוחשב שפותח על ידי חברת Game Freak ופורסם על ידי נינטנדו בקונסולת גיים בוי קולור. קריסטל היא גרסה משופרת של פוקימון זהב וכסף, והיא חלק מהדור השני של סדרת משחקי הווידאו של פוקימון. הגרסה שוחררה ביפן ב-14 בדצמבר 2000, בצפון אמריקה ב-29 ביולי 2001 ובאירופה ב-2 בנובמבר 2001.

ב-26 בינואר 2018, פוקימון קריסטל שוחררה ברחבי העולם בקונסולת Nintendo 3DS Virtual.

גיימפליי 
פוקימון קריסטל זהה במידה רבה לגרסת זהב וכסף, על אף שכולל תכונות חדשות. יחד עם זהב וכסף, הוא אחד ממשחקי הפוקימון הראשונים המאפשרים לשחקן לבחור את המין של הדמות שלו, ואילו בעבר הדמות הייתה תמיד זכר. כמו כן, נוספו אנימציות לפוקימונים; למשל, כאשר סינדקוויל נכנס לקרב, הלהבות על גבו מהבהבות. תכונה זו נעלמה בפוקימון רובי ספיר ופוקימון אדום אש וירוק עלה, אך הופיעה בכל המשחקים הבאים החל עם פוקימון ברקת. התוספת הגדולה ביותר של המשחק הייתה מגדל הקרב, בניין חדש המאפשר לשחקנים להשתתף במריבות כמו בפוקימון אצטדיון. המהדורה היפנית של המשחק נקלטה באופן בלעדי עם המתאם הנייד GB, מכשיר המאפשר חיבור עם שחקנים אחרים באמצעות הטלפון הנייד.

ביקורות 
פוקימון קריסטל זכה לביקורות חיוביות מהמבקרים, אם כי רבים ציינו שאין מספיק תוספות ופיצ'רים חדשים כדי להגדיר את השינוי מפוקימון זהב וכסף באופן משמעותי. קרייג האריס מ-IGN הגדיר את המשחק "יוצא מן הכלל" ודירג אותו ב-9 מתוך 10. ביפן, מגזין Famitsu דירג את המשחק ב-34 מתוך 40 נקודות.

קריסטל היה המשחק השני הכי נמכר בקונסולת גיים בוי קולור ביפן, עם 1,871,307 עותקים שנמכרו.

קישורים חיצוניים 
 

 האתר הרשמי של נינטנדו ביפן

הערות שוליים 

משחקי וידאו של פוקימון
משחקי תפקידים ממוחשבים
משחקי וידאו משנת 2000
משחקי וידאו שפותחו על ידי שיגרו מיאמוטו
משחקי גיים בוי